Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 316

2. Olvasás, írott szöveg megértése (14–20 óra) A 2. modul az olvasás- és a szövegmegértési képességek fejlesztését célozza. Az olvasásmegértés képességének diagnosztikus mérése alapján egyénenként fejlesztendő területek: szóolvasó, fogalomaktiváló, mondatolvasó, szövegolvasó készség. Ezek együtt jelentik az olvasástechnikai tudást, az olvasás képességét. A szövegértési, szövegértelmezési képesség fejlesztése csak ezekre a készségekre, képességekre épülhet. Az irodalmi szövegek mint élményszerző alkotások a szövegfeldolgozás módszerének fejlesztésére nem ajánlottak. A szövegfeldolgozó, -értelmező készség fejlesztésére a magyarázó-érvelő szövegek a legalkalmasabbak (ilyenek a tankönyvi szövegek). A szövegértési technikák olyan stratégiák, amelyek feltételeznek bizonyos gondolkodási képességet, ugyanakkor fejlesztik is azokat. Relevanciák kiválasztása, logikus gondolkodás, problémalátás, a meglévő tudásba való integrálás. A szövegszerűség (kohézió) elemeinek felfedezése. Tartalmi kapcsolatok, tények és vélemények felismerése különböző szövegekben. Az irodalmi alkotások mint szövegek feldolgozása más céloknak megfelelően más módszereket igényel. A műelemzés szempontjainak megfelelően dolgozzuk fel a szöveget: jelentésszintek, elsődleges és másodlagos jelentés felfedeztetése, világ- és önértelmezés, nyelvi árnyalatok észrevétele, kétértelműség, humor, irónia észrevétele stb. A művészi szöveg által elsősorban szociális és individuális kompetenciákat fejlesztünk. Fejlesztési feladatok Témák, tartalmak Tevékenység Elérhető eredmények

Source: https://magyarkozlony.hu/hivatalos-lapok/7ba66e68d98430c592ceb9544edaf158b09e674d/dokumentumok/092aae5a881b0a3521e547815a6192e60be698be/letoltes